als_Latn dik_Latn ron_Latn
Miliarderi kontrovers, George Soros, ka publikuar një shkrim të gjatë mbi të ardhmen e Europës.
Ai ka shigjetuar kancelaren Merkel se ‘po i vë minat’ Bashkimit Europian, ndërsa ka vërejtur tendenca në klasën drejtuese të Britanisë së Madhe, Francës dhe Italisë për të vepruar në përputhje me interesat e Presidentit rus, Vladimir Putin.
Në shkrimin e titulluar “Shoqëria e hapur ka nevojë për mbrojtje” ai avancon edhe më shumë, duke folur për ‘mafie shtetërore’ dhe ‘regjime diktatoriale fashiste’.
Soros e fillon shkrimin me një shënim të gjatë biografik për veten e vet, duke treguar se si familja e tij me origjinë hebreje i mbijetoi Holokaustit në Hungari dhe se si ai u arratis për në Britaninë e Madhe në 1947 ku u shkollua.
Nën influencën e filozofit Karl Popper, Sorosi i ri kishte zbuluar dy llojet e regjimeve politike: Ato në të cilat njerëzit zgjedhin udhëheqësit dhe këta të fundit kujdesen për interesat e elektoratit dhe në të tjerë, ku sundimtarët manipulojnë zgjedhësit për t’u shërbyer interesave të sunduesve.
I pari është modeli i shoqërisë së hapur dhe i dyti i shoqërisë së mbyllur”, shkruan Soros.
Pa shpjeguar se në cilin vend ka triumfuar modeli i ‘shoqërisë së hapur’, Soros lëshon alarmin se globalizmi po thellon hendekun ndërmjet të varfërve dhe të pasurve.
Financieri-spekulant tregon atë që, sipas tij, është mashtrimi i madh me financat pas rënies së ish-Bashkimit Sovjetik:
Disa avokatë argumentuan se rritja e globalizmit do të çonte në rritjen e përgjithshme të pasurisë dhe ata që do të humbisnin do të kompensoheshin me ata që fitonin. Argumenti ishte mashtrues, pasi injoroi faktin se fituesit rrallëherë kompensohen nga humbësit. Por fituesit e mundshëm shpenzuan para mjaftueshëm për promovimin e argumentit dhe ai mbizotëroi. Globalizmi u përhap si zjarr i tërbuar dhe kapitali financiar mund të lëvizë lirshëm për të shmangur taksimin dhe rregullat”.
Në thelb, ky duket një pohim i sinqertë i një njeriu që ka pranuar publikisht se ka bërë pikërisht atë për të cilën akuzon të tjerët: spekulimin financiar dhe evazionin fiskal.
Por miliarderi kalon menjëherë në një temë tjetër, atë të Bashkimit Europian.
Unë kam qenë një mbështetës i zjarrtë i Bashkimit Evropian nga fillimi i tij”, shkruan Soros.
Por, sipas tij, ky projekt ka filluar të shkatërrohet që nga viti 2008 dhe kjo për faj të Gjermanisë.
Sipas Sorosit, kancelarja Merkel nuk duhet të impononte politika shtrënguese për të mbrojtur interesat e gjermanëve, por duhet të ishte më ‘altruiste’ për të mirën e qytetarëve të gjithë Europës.
Kur ministrat e financave europiane deklaruan se asnjë institucion tjetër me rëndësi sistemike financiare nuk do të lejohet të dështojë, kancelarja gjermane Angela Merkel, si duke lexuar dëshirat e elektoratit të saj, deklaroi se çdo shtet anëtar duhet të kujdeset për institucionet e veta. Kjo ishte fillimi i një procesi të dezintegrimit”, shkruan i shqetësuar Soros.
Miliarderi duket në një kontradiksion të thellë mendimi: Shprehet kundër globalizmit, por është përkrahës i Europës së Bashkuar, mbështet liderët që kujdesen për elektoratin e vet, por kritikon Merkelin që mbron interesat e gjermanëve.
Rritja e lëvizjeve anti-BE pengojnë më tej funksionimin e institucioneve. Dhe këto forca të shpërbërjes morën një nxitje të fuqishme në vitin 2016, fillimisht nga Brexit, pastaj nga zgjedhja e Trump në SHBA, dhe më 4 dhjetor nga refuzimi i votuesve italiane, me një diferencë të gjerë, i reformave kushtetuese“.
Në këtë mënyrë, Soros del te armiqtë e tij personalë. I pari ndër ta është Donald Trump, të cilin ai e etiketon si diktatorin e ardhshëm të Shteteve të Bashkuara.
SHBA nuk do të jetë në gjendje për të mbrojtur dhe promovuar demokracinë në pjesën tjetër të botës. Në të kundërtën, Trump do të ketë afinitet më të madh me diktatorët. Ai do të lejojë disa prej tyre të arrijnë një marrëveshje me SHBA-të, dhe të tjerët për të vazhduar pa ndërhyrje”.
Dhe sërish një kontradiktë në mendim. Teksa kërkon kufizimin e globalizmit ekonomik e financiar, Soros kërkon zgjerimin e ‘eksportit të demokracisë’, pra zgjerimin e influencës politike. Duke ‘harruar’ se ekonomia dhe politika janë të lidhura ngushtë me njëra-tjetrën.
Unë jam i shqetësuar veçanërisht për fatin e BE-së, i cili është në rrezik të vendoset nën ndikimin e presidentit rus Vladimir Putin, koncepti i të cilit qeverisës është i papajtueshëm me atë të shoqërisë së hapur”, shkruan Soros.
Putin është njëkohësisht armiku i dytë personal i miliarderit Soros, i cili është përzënë nga Rusia së bashku me organizatat dhe fondacionet e tij.
Soros shprehet i alarmuar pasi dy kandidatët për President në Francë janë të dy miq të Putinit dhe, sipas tij, fitorja e njërit prej tyre, shoqëruar edhe me ‘faktorin Merkel’, do të bëjë që Bashkimi Europian të dominohet nga Putini.
Alarmi i filozofit Soros duket i mbështetur nga një paketë argumentesh kontradiktore me njëra-tjetrën.
Soros organizoi disa protesta të dëshpëruara pas zgjedhjes së Presidentit Trump.
Disa analistë ndërkombëtarë kanë parashikuar se presidenca Trump do të kufizojë në mënyrë strategjike influencën e rrjetit politiko-financiar të miliarderit Soros dhe fondacioneve të tij. /Hashtag.al
*Rekomande’: Lexoni intervistën e financierit George Soros, ku ai pohon rolin si spekulant ndërkombëtar, duke klikuar këtu
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn